stanford-oval/wikipedia huggingface dataset:
ยศ เทพหัสดิน ณ อยุธยา
ประวัติ > ชีวิตส่วนตัว

พล.อ. ยศ เทพหัสดิน ณ อยุธยา เกิดเมื่อวันที่ 15 พฤศจิกายน พ.ศ. 2460 ในราชสกุลเทพหัสดิน เข้ารับการศึกษาชั้นประถมศึกษาที่โรงเรียนอนุบาลวัดปรินายก จากนั้นไปเรียนต่อชั้นมัธยมศึกษาที่โรงเรียนวัดราชาธิวาส และโรงเรียนราชบุรีวิทยาลัย (วิทยาลัยครูอาชีวศึกษา) จากนั้นได้ประกอบอาชีพเป็นครู แล้วจึงสอบเข้าศึกษาต่อที่โรงเรียนนายร้อยพระจุลจอมเกล้า
พล.อ. ยศ สมรสกับ คุณหญิง เพลิน เทพหัสดิน ณ อยุธยา มีบุตร 4 คน คือ
พล.อ. วิชญ์ เทพหัสดิน ณ อยุธยา อดีตประธานคณะที่ปรึกษากองทัพบก
พ.อ. รัฐชัย เทพหัสดิน ณ อยุธยา
นางสาวณัฐธยาน์ เทพหัสดิน ณ อยุธยา
นางสาวสิริยส เทพหัสดิน ณ อยุธยา
การทำงาน

พล.อ. ยศ เข้ารับราชการทหารครั้งแรกในยศร้อยตรี เป็นผู้บังคับหมวดทหารราบ กองพันทหารราบที่ 19 จังหวัดนครราชสีมา เมื่อปี พ.ศ. 2483 และเจริญก้าวหน้าเรื่อยมา เคยดำรงตำแหน่งแม่ทัพภาคที่ 3 และรองผู้บัญชาการทหารบก และเคยดำรงตำแหน่งผู้บัญชาการกองกำลังทหารไทยในเวียดนาม คนแรกในปี พ.ศ. 2510 ในยศ"พลตรี"
พล.อ. ยศ ได้รับแต่งตั้งเป็นวุฒิสมาชิก ในปี พ.ศ. 2511 และเป็นรัฐมนตรีช่วยว่าการกระทรวงกลาโหม ในรัฐบาล พล.อ. เกรียงศักดิ์ ชมะนันทน์ และได้รับแต่งตั้งเป็นรัฐมนตรีประจำสำนักนายกรัฐมนตรี ในคณะรัฐมนตรีชุดต่อมา (ครม.41)
การทำงาน > ร่วมก่อการกบฎ

ในปี พ.ศ. 2528 พล.อ. ยศ เข้าร่วมกับนายทหารนอกประจำการคณะหนึ่ง ประกอบด้วย
พ.อ. มนูญ รูปขจร
น.ท. มนัส รูปขจร
พล.อ. เกรียงศักดิ์ ชมะนันทน์
พล.อ. เสริม ณ นคร
พล.อ.อ. กระแส อินทรรัตน์
พล.ต. ทองเติม พบสุข
พ.อ. ประจักษ์ สว่างจิต
พ.อ. สาคร กิจวิริยะ
ร่วมด้วยทหารประจำการอีกส่วนหนึ่ง อาทิ
เอกรัฐ ษรารุรักษ์ และพลเรือนบางส่วนซึ่งเป็นผู้นำแรงงาน อาทิ สวัสดิ์ ลูกโดด ประทิน ธำรงจ้อย โดยได้ความสนับสนุนทางการเงินจาก เอกยุทธ อัญชันบุตร  พยายามยึดอำนาจการปกครองจากรัฐบาลพล.อ. เปรม ติณสูลานนท์ กบฏครั้งนี้มีขึ้นในช่วงที่นายกรัฐมนตรีเดินทางไปราชการที่ประเทศอินโดนีเซีย ส่วนพล.อ. อาทิตย์ กำลังเอก ซึ่งดำรงตำแหน่งผู้บัญชาการทหารบกในขณะนั้น อยู่ระหว่างปฏิบัติภารกิจในทวีปยุโรป ซึ่งการกระทำการครั้งนั้นถูกเรียกว่า "กบฏทหารนอกราชการ" หรือ กบฏ 9 กันยา หรือ กบฏสองพี่น้อง เป็นความพยายามรัฐประหารเมื่อวันที่ 9 กันยายน พ.ศ. 2528
ถึงแก่อนิจกรรม

พล.อ. ยศ เทพหัสดิน ณ อยุธยา ถึงแก่อนิจกรรมเมื่อวันที่ 28 ตุลาคม พ.ศ. 2540 มีพิธีพระราชทานเพลิงศพเมื่อวันที่ 7 กุมภาพันธ์ พ.ศ. 2541 ณ วัดพระศรีมหาธาตุวรมหาวิหาร
เครื่องราชอิสริยาภรณ์ > ไทย

พ.ศ. 2521 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2518 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2522 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2484 –  เหรียญชัยสมรภูมิ สงครามอินโดจีน (ช.ส.)
พ.ศ. 2505 –  เหรียญชัยสมรภูมิ สงครามมหาเอเชียบูรพา (ช.ส.)
พ.ศ. 2496 –  เหรียญชัยสมรภูมิ การร่วมรบกับสหประชาชาติ ณ ประเทศเกาหลี (ช.ส.)
พ.ศ. 2511 –  เหรียญชัยสมรภูมิ การรบ ณ สาธารณรัฐเวียดนาม (ช.ส.) (ประดับเปลวระเบิด)
พ.ศ. 2521 –  เหรียญพิทักษ์เสรีชน ชั้นที่ 1 (ส.ช.)
พ.ศ. 2495 –  เหรียญจักรมาลา (ร.จ.ม.)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
พ.ศ. ไม่ปรากฎ –  เหรียญกาชาดสมนาคุณ ชั้นที่ 1 (เหรียญทอง)
เครื่องราชอิสริยาภรณ์ > เหรียญสหประชาชาติ

สหประชาชาติ :
พ.ศ. 2497 –  เหรียญสหประชาชาติเกาหลี
เครื่องราชอิสริยาภรณ์ > ต่างประเทศ

ไต้หวัน :
พ.ศ. 2501 –  เครื่องอิสริยาภรณ์ยุนฮุย ชั้นที่ 3 (ธรรมดา)
เวียดนามใต้ :
พ.ศ. 2511 –  เครื่องอิสริยาภรณ์แห่งชาติเวียดนาม ชั้นที่ 3
พ.ศ. 2511 –  เหรียญเกียรติยศกองทัพเวียดนาม ชั้นที่ 1
พ.ศ. 2511 –  เหรียญปฏิบัติการกิจการพลเรือน ชั้นที่ 1
พ.ศ. 2511 –  เหรียญรณรงค์เวียดนาม
สหรัฐ :
พ.ศ. 2512 –  ลีเจียนออฟเมอริต ชั้นนายทหาร
ฟิลิปปินส์ :
พ.ศ. ไม่ปรากฏ –  ลีเจียนออฟออเนอร์ ไม่ปรากฏลำดับชั้น
การประกวดเพลงยูโรวิชันปี 2021

| การประกวดเพลงยูโรวิชัน 2021 |
| --- | --- |
เปิดใจ (Open Up)

วันและเวลา
รอบรองชนะเลิศรอบที่ 1: 18 พฤษภาคม ค.ศ. 2021
รอบรองชนะเลิศรอบที่ 2: 20 พฤษภาคม ค.ศ. 2021
รอบชิงชนะเลิศ: 22 พฤษภาคม ค.ศ. 2021
เจ้าภาพ
สถานที่จัดงาน: รอตเทอร์ดามอะฮอย รอตเทอร์ดาม เนเธอร์แลนด์
ผู้บริหารระดับสูง: มัตติน เอิสเตอดอล
สถานีโทรทัศน์เจ้าภาพ: อาโฟรโทรส มูลนิธิการกระจายเสียงและแพร่ภาพแห่งเนเธอร์แลนด์ (เอ็นโอเอส) สถานีวิทยุกระจายเสียงสาธารณะแห่งเนเธอร์แลนด์ (เอ็นพีโอ)
ประเทศที่เข้าร่วม
จำนวนประเทศที่เข้าร่วม: 39
ประเทศที่กลับมาเข้าร่วมอีกครั้ง:  บัลแกเรีย  ยูเครน
ประเทศที่ถอนตัว/ไม่กลับมาเข้าร่วม:  อาร์มีเนีย  เบลารุส​  ฮังการี​  มอนเตเนโกร​
 แผนที่ประเทศที่เข้าร่วม    ประเทศที่เข้ารอบชิงชนะเลิศ   ประเทศที่ตกรอบรองชนะเลิศ   ประเทศที่เคยเข้าร่วมในอดีตแต่ไม่เข้าร่วมในปี 2021 
การลงคะแนน
ระบบการลงคะแนน: แต่ละประเทศจะมอบรางวัล 2 ชุด โดยชุดหนึ่งประกอบด้วย 12, 10, 8–1 คะแนน สำหรับเพลงสิบเพลง
เพลงชนะเลิศ:  อิตาลี  ซิตตีเอบูโอนี
2019 ← 2020 ← การประกวดเพลงยูโรวิชัน → 2022
การประกวดเพลงยูโรวิชันปี 2021 (อังกฤษ: Eurovision Song Contest 2021, ฝรั่งเศส: Concours Eurovision de la chanson 2021) เป็นการประกวดเพลงซึ่งมีกำหนดจัดขึ้นเป็นครั้งที่ 65 ที่เมืองรอตเทอร์ดาม ประเทศเนเธอร์แลนด์ ดำเนินการโดยสหภาพการแพร่สัญญาณวิทยุและโทรทัศน์แห่งยุโรป และมีสถานีวิทยุกระจายเสียงสาธารณะแห่งเนเธอร์แลนด์ (เอ็นพีโอ), มูลนิธิการกระจายเสียงและแพร่ภาพแห่งเนเธอร์แลนด์ (เอ็นโอเอส), และอาโฟรโทรสเป็นเจ้าภาพ การประกวดจัดขึ้นที่รอตเทอร์ดามอะฮอยในวันที่ 18 และ 20 พฤษภาคมสำหรับรอบรองชนะเลิศ และในวันที่ 22 พฤษภาคมสำหรับรอบชิงชนะเลิศ การแข่งขันจัดขึ้นภายหลังชัยชนะของดันแคน ลอว์เรนซ์ ด้วยเพลง อาร์เคด ในการประกวดปี 2019
เดิมเนเธอร์แลนด์มีกำหนดที่จะเป็นประเทศเจ้าภาพของการประกวดในปี 2020 แต่ด้วยสถานการณ์การระบาดทั่วของโควิด-19 การประกวดจึงถูกยกเลิกไป
การประกวดในปีนี้มีประเทศที่เข้าร่วมทั้งหมด 39 ประเทศ โดยมี 26 ประเทศที่ได้เข้าร่วมโดยมีศิลปินที่เดิมจะเข้าร่วมในการประกวดปี 2020 (ด้วยเพลงที่ประพันธ์ขึ้นใหม่ซึ่งเป็นไปตามกฎของการแข่งขัน) นอกจากนี้แล้ว บัลแกเรียและยูเครนยังได้กลับมาเข้าร่วมอีกครั้ง ในขณะที่ฮังการีและมอนเตเนโกรไม่กลับมาเข้าร่วม และยังมีสถานการณ์ของประเทศอาร์มีเนียและเบลารุสที่ทั้งสองมีแผนที่จะเข้าร่วม แต่ตามหลังปัญหาทางการเมืองซึ่งมีผลจากสงครามนากอร์โน-คาราบัคครั้งที่สองในอาร์มีเนีย และการส่งผลงานที่ขัดต่อกฎการแข่งขันถึงสองครั้งและไม่มีการส่งผลงานที่ถูกระเบียบมาเพิ่มเติมของเบลารุส ส่งผลให้ทั้งสองประเทศนี้ไม่ได้กลับมาเข้าร่วมการประกวดเช่นกัน
ผู้ชนะในการประกวดครั้งนี้คือ โมเนสกิน จากอิตาลี ด้วยเพลง "ซิตตีเอบูโอนี" และมีฝรั่งเศส, สวิตเซอร์แลนด์, ไอซ์แลนด์ และยูเครน ได้อันดับที่สองถึงห้าตามลำดับ โดยฝรั่งเศสและสวิตเซอร์แลนด์ได้อันดับที่ดีที่สุดตั้งแต่การประกวดปี 1991 และ 1993 ตามลำดับ อิตาลีได้รับคะแนนสูงสุดในผลคะแนนจากผู้ชม แต่ได้อันดับที่สี่จากคณะกรรมการตามหลังสวิตเซอร์แลนด์, ฝรั่งเศส, และมอลตา อิตาลียังเป็นประเทศที่สองใน "บื๊กไฟว์" ที่ชนะการประกวดตั้งแต่การริเริ่มของกลุ่มนี้ ตามหลังเยอรมนีในการประกวดปี 2010 การประกวดครั้งนี้นับเป็นครั้งแรกตั้งแต่ปี 1995 ที่ผลงานเพลงของประเทศที่ได้สามอันดับแรกไม่ได้มีภาษาอังกฤษ โดยฝรั่งเศสและสวิตเซอร์แลนด์ส่งเพลงที่เป็นภาษาฝรั่งเศส ในขณะที่อิตาลีในภาษาอิตาลี
อีบียูรายงานว่ามีผู้ชมการประกวดครั้งนี้จำนวน 183 ล้านคนใน 36 ตลาดยุโรป ซึ่งเพิ่มขึ้นหนึ่งล้านคนจากครั้งก่อน และเพิ่มขึ้นร้อยละ 7 ในกลุ่มอายุ 15–24 ปี
สถานที่จัดงาน

การประกวดปี 2021 ได้จัดขึ้นที่รอตเทอร์ดาม เนเธอร์แลนด์ ภายหลังชัยชนะของดันแคน ลอว์เรนซ์ ด้วยเพลง อาร์เคด ในการประกวดปี 2019 นับเป็นชัยชนะครั้งที่ห้าของประเทศที่ได้เป็นเจ้าภาพการประกวดเพลงยูโรวิชัน 1958, 1970, 1976 และ 1980 สถานที่จัดงานที่ได้รับเลือกคือ อะฮอยอะรีนา ขนาด16,400 ที่นั่งในรอตเทอร์ดามอะฮอย ศูนย์ประชุมและสนามกีฬาในร่มอเนกประสงค์ที่ตั้งอยู่บนอะฮอยเวก รอตเทอร์ดามอะฮอยเคยเป็นสถานที่จัดการประกวดเพลงจูเนียร์ยูโรวิชันปี 2007 และจะเป็นสถานที่จัดการประกวดในปี 2020 ก่อนที่จะถูกยกเลิกไป สำหรับกิจกรรม "พรมเทอร์ควอยซ์" ได้จัดขึ้นที่ท่าเรือรอตเทอร์ดัมในวันที่ 16 พฤษภาคม ค.ศ. 2021 โดยเป็นกิจกรรมที่ผู้เข้าแข่งขันและคณะผู้แทนจากแต่ละประเทศ ได้เปิดตัวก่อนการแข่งขัน
สถานที่จัดงาน > การคัดเลือก

ตามธรรมเนียมยูโรวิชัน เนเธอร์แลนด์ได้รับสิทธิ์เป็นเจ้าภาพการประกวดเพลงยูโรวิชันหลังจากที่ประเทศชนะการแข่งขันในปี 2019 สถานีโทรทัศน์แห่งชาติเอ็นพีโอ, เอ็นโอเอส และอาโฟรโทรสได้เปิดตัวกระบวนการเสนอเป็นเจ้าภาพเมื่อวันที่ 29 พฤษภาคม ซึ่งห้าเมือง – อาร์เนม เซร์โทเคนบอส มาสทริชท์ รอตเทอร์ดัม และยูเทรกต์ – ได้ยื่นเสนอเป็นเจ้าภาพในระหว่างพิธีที่จัดขึ้นที่ฮิลเวอร์ซัม เมื่อวันที่ 10 กรกฎาคม ค.ศ. 2019 ในวันที่ 16 กรกฎาคม มาสทริชต์และรอตเทอร์ดัมได้รับคัดเลือก และภายหลังการเข้าเยี่ยมชมเมืองของเอ็นพีโอ ในวันที่ 30 สิงหาคม ค.ศ. 2019 รอตเทอร์ดัมได้รับการประกาศให้เป็นเมืองเจ้าภาพของการประกวดเพลงยูโรวิชัน 2020
หลังจากการยกเลิกการแข่งขันในปี 2020 อีบียูได้เริ่มพูดคุยกับสถานีโทรทัศน์เอ็นพีโอ, เอ็นโอเอส และอาโฟรโทรส รวมถึงเมืองรอตเทอร์ดัม เกี่ยวกับความเป็นไปได้ในการจัดการประกวดในปี 2021  เมื่อวันที่ 23 เมษายน ค.ศ. 2020 สภาเทศบาลเมืองรอตเทอร์ดัมได้อนุมัติงบประมาณที่เพิ่มขึ้นหลังจากสื่อของเนเธอร์แลนด์รายงานว่าเมืองจะต้องใช้เงินเพิ่มเติม 6.7 ล้านยูโรเพื่อเป็นเจ้าภาพจัดการประกวด ในระหว่างการออกอากาศรายการ ยูโรวิชัน: คอมทูเก็ทเทอร์ ซึ่งออกอากาศเมื่อวันที่ 16 พฤษภาคม ค.ศ. 2020 รอตเตอร์ดัมได้รับการยืนยันให้เป็นเมืองเจ้าภาพของการประกวดปี 2021
ภาพรวม

| ลำดับการแสดง | ประเทศ | ศิลปิน | ชื่อเพลง | ภาษา | ลำดับคะแนน | คะแนนรวม |
| --- | --- | --- | --- | --- | --- | --- |
| 01 |  ไซปรัส | Elena Tsagrinou | "El diablo" | อังกฤษ | 16 | 94 |
| 02 |  แอลเบเนีย | Anxhela Peristeri | "Karma" | แอลเบเนีย | 21 | 57 |
| 03 |  อิสราเอล | Eden Alene | "Set Me Free" | อังกฤษ | 17 | 93 |
| 04 |  เบลเยียม | Hooverphonic | "The Wrong Place" | อังกฤษ | 19 | 74 |
| 05 |  รัสเซีย | Manizha | "Russian Woman" | รัสเซีย, อังกฤษ | 9 | 204 |
| 06 |  มอลตา | Destiny | "Je me casse" | อังกฤษ | 7 | 255 |
| 07 |  โปรตุเกส | The Black Mamba | "Love Is on My Side" | อังกฤษ | 12 | 153 |
| 08 |  เซอร์เบีย | Hurricane | "Loco Loco" | เซอร์เบีย | 15 | 102 |
| 09 |  สหราชอาณาจักร | James Newman | "Embers" | อังกฤษ | 26 | 0 |
| 10 |  กรีซ | Stefania | "Last Dance" | อังกฤษ | 10 | 170 |
| 11 |   สวิตเซอร์แลนด์ | Gjon's Tears | "Tout l'Univers" | ฝรั่งเศส | 3 | 432 |
| 12 |  ไอซ์แลนด์ | Daði og Gagnamagnið | "10 Years" | อังกฤษ | 4 | 378 |
| 13 |  สเปน | Blas Cantó | "Voy a quedarme" | สเปน | 24 | 6 |
| 14 |  มอลโดวา | Natalia Gordienko | "Sugar" | อังกฤษ | 13 | 115 |
| 15 |  เยอรมนี | Jendrik | "I Don't Feel Hate" | อังกฤษ | 25 | 3 |
| 16 |  ฟินแลนด์ | Blind Channel | "Dark Side" | อังกฤษ | 6 | 301 |
| 17 |  บัลแกเรีย | Victoria | "Growing Up Is Getting Old" | อังกฤษ | 11 | 170 |
| 18 |  ลิทัวเนีย | The Roop | "Discoteque" | อังกฤษ | 8 | 220 |
| 19 |  ยูเครน | Go_A | "Shum" (Шум) | ยูเครน | 5 | 364 |
| 20 |  ฝรั่งเศส | Barbara Pravi | "Voilà" | ฝรั่งเศส | 2 | 499 |
| 21 |  อาเซอร์ไบจาน | Efendi | "Mata Hari" | อังกฤษ | 20 | 65 |
| 22 |  นอร์เวย์ | Tix | "Fallen Angel" | อังกฤษ | 18 | 75 |
| 23 |  เนเธอร์แลนด์ | Jeangu Macrooy | "Birth of a New Age" | อังกฤษ, สรานันโตงโง | 23 | 11 |
| 24 |  อิตาลี | Måneskin | "Zitti e buoni" | อิตาลี | 1 | 524 |
| 25 |  สวีเดน | Tusse | "Voices" | อังกฤษ | 14 | 109 |
| 26 |  ซานมารีโน | Senhit feat. Flo Rida | "Adrenalina" | อังกฤษ | 22 | 50 |
ผลคะแนนโดยละเอียด > คะแนนแยกตามประเภท

| คะแนนแยกตามประเภท> ลำดับคะแนน.ลำดับคะแนน | คะแนนแยกตามประเภท> คะแนนจากผู้ชม.ประเทศ | คะแนนแยกตามประเภท> คะแนนจากผู้ชม.คะแนน | คะแนนแยกตามประเภท> คะแนนจากกรรมการ.ประเทศ | คะแนนแยกตามประเภท> คะแนนจากกรรมการ.คะแนน |
| --- | --- | --- | --- | --- |
| 1 |  อิตาลี | 318 |   สวิตเซอร์แลนด์ | 267 |
| 2 |  ยูเครน | 267 |  ฝรั่งเศส | 248 |
| 3 |  ฝรั่งเศส | 251 |  มอลตา | 208 |
| 4 |  ฟินแลนด์ | 218 |  อิตาลี | 206 |
| 5 |  ไอซ์แลนด์ | 180 |  ไอซ์แลนด์ | 198 |
| 6 |   สวิตเซอร์แลนด์ | 165 |  บัลแกเรีย | 140 |
| 7 |  ลิทัวเนีย | 165 |  โปรตุเกส | 126 |
| 8 |  รัสเซีย | 100 |  รัสเซีย | 104 |
| 9 |  เซอร์เบีย | 82 |  ยูเครน | 97 |
| 10 |  กรีซ | 79 |  กรีซ | 91 |
| 11 |  สวีเดน | 63 |  ฟินแลนด์ | 83 |
| 12 |  มอลโดวา | 62 |  อิสราเอล | 73 |
| 13 |  นอร์เวย์ | 60 |  เบลเยียม | 71 |
| 14 |  มอลตา | 47 |  ลิทัวเนีย | 55 |
| 15 |  ไซปรัส | 44 |  มอลโดวา | 53 |
| 16 |  แอลเบเนีย | 35 |  ไซปรัส | 50 |
| 17 |  อาเซอร์ไบจาน | 33 |  สวีเดน | 46 |
| 18 |  บัลแกเรีย | 30 |  ซานมารีโน | 37 |
| 19 |  โปรตุเกส | 27 |  อาเซอร์ไบจาน | 32 |
| 20 |  อิสราเอล | 20 |  แอลเบเนีย | 22 |
| 21 |  ซานมารีโน | 13 |  เซอร์เบีย | 20 |
| 22 |  เบลเยียม | 3 |  นอร์เวย์ | 15 |
| 23 |  เนเธอร์แลนด์ | 0 |  เนเธอร์แลนด์ | 11 |
| 24 |  สเปน | 0 |  สเปน | 6 |
| 25 |  เยอรมนี | 0 |  เยอรมนี | 3 |
| 26 |  สหราชอาณาจักร | 0 |  สหราชอาณาจักร | 0 |
ผลคะแนนโดยละเอียด > 12 คะแนน

ตารางด้างล่างคือสรุปประเทศที่ได้รับ 12 คะแนนเต็มจากคณะกรรมการและจากผู้ชมในรอบชิงชนะเลิศ ประเทศที่เน้น ตัวหนา คือประเทศที่ให้ 24 คะแนนเต็ม (คะแนนจากคณะกรรมการและจากผู้ชมอย่างละ 12 คะแนน) แก่ผู้เข้าแข่งขัน
| 0 | 1 | 2 |
| --- | --- | --- |

| จำนวน | ผู้เข้าแข่งขัน | ประเทศที่ให้ 12 คะแนนเต็ม |
| 8 |  ฝรั่งเศส |  เยอรมนี,  ไอร์แลนด์,  เนเธอร์แลนด์,  ซานมารีโน,  เซอร์เบีย,  สเปน,   สวิตเซอร์แลนด์,  สหราชอาณาจักร |
| 8 |   สวิตเซอร์แลนด์ |  แอลเบเนีย,  เบลเยียม,  เดนมาร์ก,  เอสโตเนีย,  ฟินแลนด์,  ไอซ์แลนด์,  อิสราเอล,  ลัตเวีย |
| 4 |  อิตาลี |  โครเอเชีย,  จอร์เจีย,  สโลวีเนีย,  ยูเครน |
| 4 |  มอลตา |  ออสเตรเลีย,  นอร์เวย์,  โรมาเนีย,  สวีเดน |
| 2 |  บัลแกเรีย |  มอลโดวา,  โปรตุเกส |
| 2 |  กรีซ |  ไซปรัส,  ฝรั่งเศส |
| 2 |  มอลโดวา |  บัลแกเรีย,  รัสเซีย |
| 1 |  แอลเบเนีย |  มอลตา |
| 1 |  ไซปรัส |  กรีซ |
| 1 |  ไอซ์แลนด์ |  ออสเตรีย |
| 1 |  ลิทัวเนีย |  อิตาลี |
| 1 |  โปรตุเกส |  เช็กเกีย |
| 1 |  รัสเซีย |  อาเซอร์ไบจาน |
| 1 |  ซานมารีโน |  โปแลนด์ |
| 1 |  เซอร์เบีย |  มาซิโดเนียเหนือ |
| 1 |  ยูเครน |  ลิทัวเนีย |
| 0 | 1 | 2 |
| --- | --- | --- |

| จำนวน | ผู้เข้าแข่งขัน | ประเทศที่ให้ 12 คะแนนเต็ม |
| 5 |  อิตาลี |  บัลแกเรีย,  มอลตา,  ซานมารีโน,  เซอร์เบีย,  ยูเครน |
| 5 |  ลิทัวเนีย |  เยอรมนี,  ไอร์แลนด์,  ลัตเวีย,  นอร์เวย์,  สหราชอาณาจักร |
| 5 |  เซอร์เบีย |  ออสเตรีย,  โครเอเชีย,  มาซิโดเนียเหนือ,  สโลวีเนีย,   สวิตเซอร์แลนด์ |
| 5 |  ยูเครน |  ฝรั่งเศส,  อิสราเอล,  อิตาลี,  ลิทัวเนีย,  โปแลนด์ |
| 4 |  ฝรั่งเศส |  เบลเยียม,  เนเธอร์แลนด์,  โปรตุเกส,  สเปน |
| 3 |  ฟินแลนด์ |  เอสโตเนีย,  ไอซ์แลนด์,  สวีเดน |
| 3 |  ไอซ์แลนด์ |  ออสเตรเลีย,  เดนมาร์ก,  ฟินแลนด์ |
| 2 |  ไซปรัส |  กรีซ,  รัสเซีย |
| 2 |  กรีซ |  ไซปรัส,  จอร์เจีย |
| 2 |  มอลโดวา |  เช็กเกีย,  โรมาเนีย |
| 1 |  อิสราเอล |  อาเซอร์ไบจาน |
| 1 |  รัสเซีย |  มอลโดวา |
| 1 |   สวิตเซอร์แลนด์ |  แอลเบเนีย |
รอตเทอร์ดามอะฮอยในรอตเทอร์ดามเป็นสถานที่จัดการประกวดปี 2021
สนั่น ทั่วทิพย์

| พลอากาศเอกสนั่น ทั่วทิพย์ม> ป.ช., ม.ว.ม., ต.จ.ว., ภ.ป.ร.4 |
| --- | --- |


ผู้บัญชาการทหารอากาศ
ดำรงตำแหน่ง พ.ศ. 2542 – พ.ศ. 2543
นายกรัฐมนตรี: ชวน หลีกภัย
ก่อนหน้า: พลอากาศเอก ธนนิตย์ เนียมทันต์
ถัดไป: พลอากาศเอก ปอง มณีศิลป์
ผู้ทรงคุณวุฒิพิเศษกองทัพอากาศ
 
ข้อมูลส่วนบุคคล
เกิด: 11 กุมภาพันธ์ พ.ศ. 2482  อำเภอบ้านโพธิ์ จังหวัดฉะเชิงเทรา ประเทศสยาม
เสียชีวิต: 28 มิถุนายน พ.ศ. 2566 (84 ปี) โรงพยาบาลภูมิพลอดุลยเดช กรุงเทพมหานคร ประเทศไทย
คู่สมรส: คุณหญิงทัดทรง ทั่วทิพย์
ศิษย์เก่า: โรงเรียนเบญจมราชรังสฤษฎิ์
ยศที่ได้รับการแต่งตั้ง
รับใช้:  ไทย
สังกัด: กองทัพอากาศไทย
ยศ:  พลอากาศเอก
บังคับบัญชา: กองทัพอากาศไทย
ผ่านศึก: สงครามเกาหลี สงครามเวียดนาม วิกฤตการณ์ติมอร์ตะวันออก พ.ศ. 2542  • การรักษาสันติภาพติมอร์ตะวันออก

พลอากาศเอก สนั่น ทั่วทิพย์ หรือ บิ๊กหนั่น (11 กุมภาพันธ์ พ.ศ. 2482 – 28 มิถุนายน พ.ศ. 2566) เป็นอดีตผู้บัญชาการทหารอากาศ ที่เคยเข้าปฏิบัติการในสงครามเวียดนาม ตลอดจนเป็นหนึ่งในผู้ส่งทหารเข้าร่วมการรักษาสันติภาพติมอร์ตะวันออก เพื่อความช่วยเหลือด้านมนุษยธรรม ภายใต้กรอบแห่งสหประชาชาติ
ประวัติ

พล.อ.อ. สนั่น ทั่วทิพย์ เป็นผู้ทรงคุณวุฒิพิเศษกองทัพอากาศ และอดีตนักบินลำเลียง ซึ่งภายหลัง เขาได้เป็นผู้บัญชาการทหารอากาศ ภายใต้การสนับสนุนของพล.อ. มงคล อัมพรพิสิฏฐ์ ผู้บัญชาการทหารสูงสุด
นอกจากนี้ เขายังเป็นอดีตนายกสมาคมศิษย์เก่าโรงเรียนเบญจมราชรังสฤษฎิ์
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2541 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2537 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2543 –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้าวิเศษ (ต.จ.ว.)
พ.ศ. 2513 –  เหรียญชัยสมรภูมิ การร่วมรบกับสหประชาชาติ ณ ประเทศเกาหลี (ช.ส.)
พ.ศ. 2511 –  เหรียญชัยสมรภูมิ การรบ ณ สาธารณรัฐเวียดนาม (ช.ส.) (ประดับเปลวระเบิด)
พ.ศ. 2517 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2524 –  เหรียญราชการชายแดน (ช.ด.)
พ.ศ. 2517 –  เหรียญจักรมาลา (ร.จ.ม.)
พ.ศ. 2527 –  เหรียญรัตนาภรณ์ รัชกาลที่ 9 ชั้นที่ 4 (ภ.ป.ร.4)
เครื่องราชอิสริยาภรณ์ > ต่างประเทศ

สหรัฐ :
พ.ศ. 2544 –  ลีเจียนออฟเมอริต ชั้นผู้บังคับบัญชา
สิงคโปร์ :
พ.ศ. 2544 –  เหรียญปิงกัต จาซา เกมิลัง (เท็นเทรา)
คาราบาวกรุ๊ป

| --- | --- |
ประเภท: บริษัทมหาชนจำกัด
การซื้อขาย: SET:CBG
อุตสาหกรรม: เกษตรและอาหาร
ก่อตั้ง: 28 สิงหาคม พ.ศ. 2556; 11 ปีก่อน (2556-08-28)
ผู้ก่อตั้ง: เสถียร เศรษฐสิทธิ์ ยืนยง โอภากุล
สำนักงานใหญ่: เลขที่ 393 อาคาร 393สีลม ชั้นที่ 7 - 10 ถนนสีลม แขวงสีลม เขตบางรัก กรุงเทพมหานคร 10500
บุคลากรหลัก: ณัฐชไม ถนอมบูรณ์เจริญ (ประธานกรรมการ) ยืนยง โอภากุล (กรรมการ) ปรีดี ดาวฉาย (กรรมการ)
ผลิตภัณฑ์: อาหารและเครื่องดื่ม
เว็บไซต์: www.carabaogroup.com
บริษัท คาราบาวกรุ๊ป จำกัด (มหาชน) (ย่อ: CBG) เป็นบริษัทมหาชนจำกัดที่ประกอบธุรกิจโดยการถือหุ้นในบริษัทอื่น (Holding Company) ด้วยการลงทุนในบริษัทย่อย 3 แห่งได้แก่ บริษัท คาราบาวตะวันแดง จำกัด หรือ CBD ซึ่งจะทำหน้าที่เป็นผู้ผลิตเครื่องดื่มชูกำลัง ภายใต้เครื่องหมายการค้า “คาราบาวแดง”, เบียร์ "คาราบาว" และ "ตะวันแดง", บริษัท ตะวันแดง ดีซีเอ็ม จำกัด หรือ DCM ผู้จัดจำหน่ายผลิตภัณฑ์ของกลุ่มบริษัท และบริษัท เอเชียแปซิฟิกกลาส จำกัด หรือ APG ผู้ผลิตและจัดหาขวดแก้ว เพื่อใช้ในการบรรจุเครื่องดื่มบำรุงกำลังและเครื่องดื่มอื่นๆของกลุ่มบริษัท  โดยได้ตั้งบริษัทในชื่อ บริษัท คาราบาวกรุ๊ป จำกัด เมื่อวันที่ 28 สิงหาคม พ.ศ. 2556 ก่อนแปรสภาพเป็นบริษัทมหาชนจำกัดเมื่อวันที่ 8 กรกฎาคม พ.ศ. 2557 และนำบริษัทฯเข้าจดทะเบียนโดยเริ่มต้นซื้อขายในตลาดหลักทรัพย์ เมื่อวันที่ 21 พฤศจิกายน 2557
บริษัทย่อย

| ลำดับที่ | ชื่อบริษัท | ชื่อย่อ |
| --- | --- | --- |
| 1 | บริษัท คาราบาวตะวันแดง จำกัด | CBD |
| 2 | บริษัท ตะวันแดงดีซีเอ็ม จำกัด | DCM |
| 3 | บริษัท เอเชียแปซิฟิกกลาส จำกัด | APG |
| 4 | บริษัท INTERCARABAO LIMITED | ICUK |
| 5 | บริษัท เอเชีย แคน แมนูแฟคเจอรี่ง จำกัด | ACM |
| 6 | เอเชีย แพ็คเกจจิ้ง แมนูแฟคเจอริ่ง จำกัด | APM  |
| 7 | บริษัท เอ วู้ดดี้ ดริงค์ จำกัด | AWD |
ผู้ถือหุ้นรายใหญ่

ข้อมูล ณ วันที่ 1 มีนาคม พ.ศ. 2567
| ลำดับที่ | รายชื่อผู้ถือหุ้น | จำนวนหุ้นสามัญ | สัดส่วนการถือหุ้น |
| --- | --- | --- | --- |
| 1 | บริษัท เสถียรธรรมโฮลดิ้ง จำกัด | 250,064,500 | 25.01% |
| 2 | น.ส. ณัฐชไม ถนอมบูรณ์เจริญ | 210,000,000 | 21.00% |
| 3 | นาย ยืนยง โอภากุล | 70,480,000 | 7.05% |
| 4 | UBS AG SINGAPORE BRANCH | 45,161,400 | 4.52% |
| 5 | บริษัท ไทยเอ็นวีดีอาร์ จำกัด | 35,889,954 | 3.59% |
ดูเพิ่ม

คาราบาวแดง
คาราบาวเบียร์
ตะวันแดงเบียร์
เลิศรบ สีตบุตร

| พลเอกเลิศรบ สีตบุตรม> ว.ม., ป.ช. |
| --- | --- |

ผู้อำนวยการวิทยาลัยป้องกันราชอาณาจักร
ดำรงตำแหน่ง 1 ตุลาคม พ.ศ. 2518 – 30 กันยายน พ.ศ. 2520
ก่อนหน้า: พลโท เชวง ยังเจริญ
ถัดไป: พลโท หิรัญ ครุธเวโช
 
ข้อมูลส่วนบุคคล
เกิด: บุญเลิศ สีตบุตร 29 เมษายน พ.ศ. 2461 อำเภอปทุมวัน จังหวัดพระนคร ประเทศสยาม
เสียชีวิต: 12 มิถุนายน พ.ศ. 2548 (87 ปี) โรงพยาบาลภูมิพลอดุลยเดช เขตสายไหม กรุงเทพมหานคร ประเทศไทย
คู่สมรส: ประณีต วิชิตเนติศาสตร์ (สมรส 2489)
บุตร: 6 คน
ยศที่ได้รับการแต่งตั้ง
รับใช้:  ไทย
สังกัด:  กองทัพบกไทย
ประจำการ: พ.ศ. 2483 – พ.ศ. 2521
ยศ:  พลเอก
บังคับบัญชา: วิทยาลัยป้องกันราชอาณาจักร
ผ่านศึก: กรณีพิพาทอินโดจีน สงครามมหาเอเซียบูรพา สงครามเกาหลี การก่อการกำเริบคอมมิวนิสต์ในประเทศไทย

พลเอก เลิศรบ สีตบุตร (29 เมษายน พ.ศ. 2461 – 12 มิถุนายน พ.ศ. 2548) เป็นนายทหารชาวไทย เคยดำรงตำแหน่งสำคัญ ๆ เช่น ผู้อำนวยการวิทยาลัยป้องกันราชอาณาจักร, สมาชิกสภานิติบัญญัติแห่งชาติ อดีตราชองครักษ์พิเศษ เป็นบิดาของ พลเอก อุดมเดช สีตบุตร อดีตผู้บัญชาการทหารบก
ประวัติ > ชีวิตส่วนตัว

พลเอก เลิศรบ สีตบุตร เกิดเมื่อวันที่ 29 เมษายน พ.ศ. 2461 ใน ตำบลถนนรองเมือง อำเภอปทุมวัน จังหวัดพระนคร เป็นบุตรของขุนสวัสดิ์รักษา (ขาว สีตบุตร) และหรีด แคร่น้อย
พลเอก เลิศรบ สีตบุตร สมรสกับ ประณีต วิชิตเนติศาสตร์ เมื่อวันที่ 9 สิงหาคม พ.ศ. 2489 เมื่อบุตรทั้งหมด 6 คือ
ชัยชาญ สีตบุตร
พลอากาศเอก ไพศาล สีตบุตร
อัญชลี สีตบุตร
นฤรัตน์ ทรัพย์สุนทร
ศิรินทัพย์ สีตบุตร
พลเอก อุดมเดช สีตบุตร
ประวัติ > การศึกษา

พลเอก เลิศรบ สีตบุตร เรียนจบมัธยมปีที่ 8 สายวิทยาศาสตร์ ในปี พ.ศ. 2477 จากโรงเรียนปทุมคงคา และโรงเรียนสวนกุหลาบวิทยาลัย และต่อมาศึกษาที่โรงเรียนเทคนิคทหารบก รุ่นที่ 3 จบในปี พ.ศ. 2483 และได้ศึกษาต่อ ดังนี้
พ.ศ. 2483  – โรงเรียนประจำเหล่าปืนใหญ่
พ.ศ. 2492 – โรงเรียนเสนาธิการทหารบก ชุดที่ 30
พ.ศ. 2497 – โรงเรียนทหารปืนใหญ่ สหรัฐ
พ.ศ. 2502 – หลักสูตรภาษาฝรั่งเศส มหาวิทยาลัยปัวตีเย ประเทศฝรั่งเศส
พ.ศ. 2503 – โรงเรียนเสนาธิการทหารบกฝรั่งเศส
พ.ศ. 2504 – โรงเรียนสงครามจิตวิทยา รุ่น 6
พ.ศ. 2510 – วิทยาลัยป้องกันราชอาณาจักร รุ่นที่ 10
การทำงาน

ออกมารับราชการเป็นทหารปืนใหญ่ ในตำแหน่งผู้บังคับหมวดกองพันทหารปืนใหญ่ที่ 13 สวนตูล จังหวัดสงขลา และยังดำรงตำแหน่งสำคัญ ๆ เช่น
การทำงาน > ราชการทหาร

พ.ศ. 2484 : ผู้บังคับหมวดปืนใหญ่ กองพันทหารปืนใหญ่ที่ 16 ด้านบูรพา และด้านอุบลราชธานี ในช่วงสงครามอินโดจีน
พ.ศ. 2485 – พ.ศ. 2487 : ผู้บังคับกองร้อยปืนสนาม ศูนย์การทหารปืนใหญ่ต่อต้านกองทัพญี่ปุ่น ในสงครามมหาเอเซียบูรพา
พ.ศ. 2496 : ฝ่ายอำนวยการข่าว กรมผสมที่ 21 ในสงครามเกาหลี
พ.ศ. 2518 : ผู้อำนวยการวิทยาลัยป้องกันราชอาณาจักร
พ.ศ. 2520 : หัวหน้านายทหารฝ่ายเสนาธิการ ประจำผู้บัญชาการทหารสูงสุด
การทำงาน > ราชการพิเศษ

พ.ศ. 2510 : ราชองครักษ์เวร
พ.ศ. 2515 – พ.ศ. 2516 : สมาชิกสภานิติบัญญัติแห่งชาติ
พ.ศ. 2516 : สมาชิกสมัชชาแห่งชาติ
พ.ศ. 2519 : ราชองครักษ์พิเศษ
พ.ศ. 2520 – พ.ศ. 2522 : สมาชิกสภานิติบัญญัติแห่งชาติ
ถึงแก่อนิจกรรม

พลเอก เลิศรบ สีตบุตร ถึงแก่อนิจกรรมเมื่อวันที่ 12 มิถุนายน พ.ศ. 2548 เวลา 01.45 น. ที่โรงพยาบาลภูมิพลอดุลยเดช เนื่องจากโรคมะเร็งต่อมลูกหมาก สิริอายุได้ 87 ปี 44 วัน
เครื่องราชอิสริยาภรณ์

พลเอก เลิศรบ สีตบุตร ได้รับพระราชทานเครื่องราชอิสริยาภรณ์ทั้งไทย สากล และต่างประเทศ ดังนี้
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2517 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2513 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2484 –  เหรียญชัยสมรภูมิ สงครามอินโดจีน (ช.ส.)
พ.ศ. 2515 –  เหรียญชัยสมรภูมิ สงครามมหาเอเชียบูรพา (ช.ส.)
พ.ศ. 2498 –  เหรียญชัยสมรภูมิ การร่วมรบกับสหประชาชาติ ณ ประเทศเกาหลี (ช.ส.) (ประดับเปลวระเบิด)
พ.ศ. 2518 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2486 –  เหรียญช่วยราชการเขตภายใน การรบสงครามมหาเอเชียบูรพา (ช.ร.)
พ.ศ. 2511 –  เหรียญราชการชายแดน (ช.ด.)
พ.ศ. 2494 –  เหรียญจักรมาลา (ร.จ.ม.)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
พ.ศ. 2500 –  เหรียญงานฉลอง 25 พุทธศตวรรษ
เครื่องราชอิสริยาภรณ์ > เหรียญสหประชาชาติ

สหประชาชาติ :
พ.ศ. 2497 –  เหรียญสหประชาชาติเกาหลี
เครื่องราชอิสริยาภรณ์ > ต่างประเทศ

เกาหลีใต้ :
พ.ศ. 2497 –  เครื่องอิสริยาภรณ์กิตติคุณฝ่ายทหาร ชั้นที่ 3 ประดับดาวทอง
สหรัฐ :
พ.ศ. 2497 –  เหรียญบรอนซ์สตาร์
มาเลเซีย :
พ.ศ. 2510 –  เครื่องราชอิสริยาภรณ์ปังกวน เนการา ชั้นที่ 3